JERUUSALEMMA UUDISED
Siin Jeruusalemma Uudised ja Pekka Sartola.
Tere uue aasta esimest õhtut!
Mõned tänased teemad -
Iisrael lükkas tagasi ÜRO hääletuse
Aasta vahetus piiranguteta
Iisrael tugevdab oma kosmosetehnikat
ÜRO Peaassamblee hääletus,
mis nõudis Rahvusvaheliselt Kohtult avaldust, mis tõdeks,
et juudid okupeerivad Püha maad, on Iisraelis täielikult hukka mõistetud.
Seda sellest hoolimata,
et kohtu võimalik avaldus või arvamus pole rahvusvaheliselt siduv.
Iisraeli valitsuse sõnul on resolutsioon moonutatud, ilma reaalsustajuta
ja seepärast lükkas valitsus selle kohe tagasi.
Reede õhtul, 30. detsembril
New Yorgis ÜRO peakorteris toimunud istungil
toetas mainitud vaieldavat otsust 87 riiki,
selgelt alla poole liikmesriikidest.
See läks siiski läbi, kuna vastu oli vaid 26 riiki,
53 maad jättis hääletamata ja 27 ei viibinud kohal.
Iisraeli kõrval hääletasid vastu USA, Kanada, Austraalia
ja kaheksa EL riiki.
Sellega seoses tõdes ka Iisraeli peaminister Netanyahu
kohe järgmisel õhtul oma videokõnes, et täpselt nagu sajad varasemadki
ÜRO Peaassamblee väärastunud Iisraeli-vastased resolutsioonid
läbi aastate, ei kohusta see häbiväärne resolutsioon
Iisraeli valitsust mingiteks meetmeteks.
Resolutsioonis palutakse Rahvusvaheliselt kohtult
nõustavat avaldust selle kohta,
kas Palestiina alade okupeerimisest Iisraeli poolt on 57 aasta järel
saanud faktiline annektsioon
ja seega rahvusvahelise õiguse järgi illegaalne akt.
ÜRO palus kohtul ka määratleda, kuidas Iisraeli praktilised meetmed
mõjutavad Iisraeli väidetava okupatsiooni juriidilist staatust
enne 1967. a eksisteerinud territooriumil,
mis hõlmab Läänekallast, Gazat ja Ida-Jeruusalemma.
Samuti paluti selgitada, milliseid tagajärgi vastav määratlus omaks.
ÜRO Peaassamblee resolutsioonis õhutati ka
Jeruusalemma püha linna kaasamist kohtule esitatavasse läkitusse.
Resolutsioonis viidati eriliselt Jeruusalemma Templimäele,
mis on judaismi ülim pühapaik,
kuid selle kohta kasutati vaid islamistlikku nime al-Haram al-Sharif.
Uurimispalvest distantseerunud Suurbritannia ÜRO suursaadik ütles,
et taotluses Templimäe kohta kasutatud islamistlik termin
Haram es Sharif ei vasta sellele tegelikkusele,
kuidas meie seda näeme.
Ühendkuningriik on teinud selgeks juba aastaid,
et oleme selle lähenemismeetodi suhtes eri meelt, ütles ta.
Peaminister Netanyahu eitas ÜRO Peaassamblee hääletust totaalselt
ja tõdes, et juudid ei okupeeri oma riiki
ega selle igavest pealinna Jeruusalemma.
Ükski ÜRO resolutsioon ei saa seda ajaloolist tõde moonutada.
Iisraeli parlament Knesset
lükkas samuti ÜRO Peaassamblee resolutsiooni täielikult tagasi.
"Me ei oodanudki, et keegi ÜROs liigutaks sõrmegi Iisraeli aitamiseks,"
ütles üks Otzma Yehudit partei liige.
Seaduslikust perspektiivist pole Iisrael okupeerinud
ühtki Kuue päeva sõjas vallutatud ala.
ÜRO palve Rahvusvahelisele Kohtule püüab nüüd selgitada,
kas nn okupatsiooni tuleb pidada ajutiseks olukorraks,
mille Iisrael kavatseb lõplikult lahendada läbirääkimistel
või on tegu faktilise annekteerimisega.
Knessetis loodetakse väga,
et Iisraeli uus valitsus oskab kaitsta oma õigusi aladel,
mida võime liita ja asustada, ütles Fogel,
teine sama partei liige pühapäeval Iisraeli raadiole.
Me ei ootagi, et keegi ÜROs Iisraeli aitamiseks sõrmegi liigutaks.
Tahame jätkata seaduslikku ühendamist kõikjal, kus võimalik,
jätkas ta, et harrastada oma suveräänsust
kõigil riigi poolt legaalselt omandatud aladel.
Me ei saa võidelda faktide vastu,
kuid sellest hetkest peale on nn okupatsioon püsiv asjade seis.
Palestiina omavalitsuse väitel näeb kogu rahvusvaheline üldsus,
et tulevase Palestiina riigi lõplikud piirid peaksid hõlmama
kogu Läänekallast, Ida-Jeruusalemma ja Gazat.
Nende sõnul on kogu seis olnud algusest peale vale
ja ÜRO poleks kunagi tohtinud Iisraeli riigina aktsepteerida.
Mahmoud Abbasi sõnul olid juudid holokausti väärt,
sest nad on Gazas süüdi 50 holokaustis.
Fatah' partei tippliige Jibril Rajoub nimetab iisraellasi uusnatsideks,
väites, et Iisrael korraldab pidevalt uusi holokauste ka Läänekalda aladel.
Palestiina ametniku teleintervjuus,
mille tõlkis ja avaldas Lähis-Ida Meediauuringute Instituut,
tembeldas toosama Jibril Rajoub Iisraeli fašistlikuks ühiskonnaks
ning lisas, et sellele rassistlikule ja fašistlikule ühiskonnale
ajaloos võrdset ei leidu.
Üks võrdlus, mille Rajoub Iisraeli ja Natsi-Saksamaa vahel leidis,
oli see, et iisraellased on uusnatsid ja just Iisraeli valitsuse uus paremtiib
kujutab Hitleri, Eichmanni ja Göbbelsi koopiat.
Intervjuu lõpus esitas Rajoub
palestiina ametnike ja nende toetajate tihti korratud väite,
nagu Iisraeli riigi loomine olnuks
Euroopa holokaustist johtuva süütunde tagajärg.
Ta ei maininud sihilikult pärimusrahvaste positsiooni
ja juutide ligi 4000 aasta vanuseid sidemeid Iisraelimaaga.
Ta väitis, et toonased Euroopa juudid kannatasid holokausti
vaid oma käitumise tõttu.
Seepärast tapeti neist kuus miljonit ja kogu maailm vaatas pealt,
sest nende käitumine viis nad sellistesse tingimustesse.
Selline laim ei meelita ilmselt Iisraeli uut valitsust
mingitele läbirääkimistele palestiinlastega.
Esmakordselt pärast kolme aastat
alustati Iisraelis 2023. a pidustusi ilma Covid-piiranguteta.
Nagu varasematel aegadel
nautisid iisraellased ja palestiinlased taas vabadust baarides
ja teistes avalikes kohtades.
Nii tervitas peaminister Neanyahu uut aastat, uut valitsust ja uut suunda.
Kogu pidutsemine ja kogunemine muutus kolme aasta eest keerukaks,
kui riigis avastati esmakordselt koroonaviiruse esimesed märgid
ja nende tõsidus.
Pärast liikumispiiranguid viiel erineval korral koroona ajal
kogeti Iisraelis ja ka palestiinlaste aladel taas vabadust,
kuigi kõik koroonaga seonduv pole veel täiesti ületatud.
Pidutsemine oli siiski niivõrd tormiline,
et kiirabikeskus Magen David Adom teatas pühapäeva hommikul,
et arstid tegelesid öö jooksul kokku ca 1000 inimesega riigi eri paigus.
Kõik juhtumid polnud siiski uue aasta pidude tagajärg,
vaid johtusid ka teistest õnnetustest.
Kuigi paljud iisraellased tähistavad ka kristliku kalendri uut aastat,
on see siiski Iisraelis palju väiksem sündmus kui läänemaailmas.
Erinevalt juudi uuest aastast Rosh HaShana'st sügisel,
pole Lääne uus aasta Iisraelis ametlik püha.
Võimsad palestiinlaste hulgad tähistasid Hamasi valitsetud Gazas
terrorirühmituseks klassifitseeritud Fatah' partei loomise aastapäeva
hoolimata sellest, et rühmituste vahelised suhted
on juba aastaid enam kui jahedad olnud.
Läänekalda Palestiina omavalitsuse sõjalise tiiva ehk Fatah'
rajasid ligi 60 aasta eest Yasser Arafat ja Mahmoud Abbas
ja sellest peale on see oma allorganitega olnud
PO rahvusliku kokkuleppe määratletud kohustuste täidesaatjaks.
Hamas vallutas Gaza vägivaldse võimupöördega Fatah'lt pärast seda,
kui 15 aasta eest peeti nii Gaza kui Läänekalda palestiinlaste aladel
seni viimased valimised.
Uus aasta algas märkimisväärselt ühes teiseski sektoris,
kui Iisrael läkitas nädala eest armee kasutuseks orbiidile
EROS C-3 luuresatelliidi.
Satelliit saadeti teele Californiast, Vanderbergi baasist
koostöös miljardär Elon Muski firmaga SpaceX,
eelmise aasta eelviimase päeva varahommikul.
Kanderaketi Falcon-9 abil toimunud orbiidile saatmine õnnestus täielikult
ja satelliiti hakatakse meediakanali i24 teatel kasutama
sõjaväeluure- ja julgeoleku otstarbeks.
Armeeallikate teatel on satelliit oma võimsuselt ja omadustelt
tohutu edusamm Iisraeli kosmosetööstuses.
Selle peegelkaamerate eristusvõime on sellisest klassist,
mida pole kunagi varem suudetud valmistada.
Ekspertide sõnul ajastati satelliidi orbiidilesaatmine
ka sõnumina Iraanile ja selle tuumaprogrammile,
mille kärpimine sõjaliste vahenditega
arvatakse Iisraelil ja USA-l tänavu plaanis olevat.
Sellised olid alanud aasta esimesed uudised.
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Toimetus soovib kõigile vaatajaile
Head ja Õnnelikku alanud 2023. aastat!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee